Obsah a štruktúra záverečného účtu
rozpočtovej kapitoly Slovenská informačná služba 
za rok 2008

1.	Správa o hospodárení kapitoly

1.1.	Súhrnná charakteristika kapitoly a jej hospodárenia v hodnotenom  rozpočtovom roku
      1.1.1. Charakteristika činnosti kapitoly
 1.1.2. Zhodnotenie plnenia záväzných ukazovateľov rozpočtu kapitoly
 1.1.3. Rozpočtové opatrenia

1.2.     Príjmy kapitoly
           1.2.1. Príjmy kapitoly podľa ekonomickej klasifikácie
           1.2.2. Prostriedky  prijaté  z  rozpočtu   Európskej  únie  a  iné  prostriedky  zo  
	          zahraničia poskytnuté Slovenskej republike na základe medzinárodných 
                     zmlúv uzavretých  medzi Slovenskou republikou a inými štátmi

1.3.     Výdavky kapitoly 
           1.3.1. Výdavky kapitoly podľa ekonomickej klasifikácie 
           1.3.2. Výdavky kapitoly podľa funkčnej klasifikácie
           1.3.3. Vyhodnotenie plnenia programovej štruktúry kapitoly
           1.3.4. Výdavky kapitoly

1.6. Zhodnotenie zamestnanosti

2.	TABUĽKOVÁ  ČASŤ    

Tabuľka č. 1	 	Celkový prehľad príjmov a výdavkov  kapitoly SIS za rok 2008
Tabuľka č. 2	Výdavky kapitoly SIS podľa ekonomickej a funkčnej klasifikácie za rok 2008
Tabuľka č. 3		Finančné operácie kapitoly SIS za rok 2008 
Tabuľka č. 4		Záväzné ukazovatele kapitoly SIS za rok 2008 
Tabuľka č. 7	Agregovaná súvaha kapitoly SIS a rozpočtových organizácií v jej pôsobnosti za rok 2008
Tabuľka č. 8 	Agregovaný výkaz ziskov a strát kapitoly SIS a rozpočtových organizácií v jej pôsobnosti za rok 2008
								
1. Správa o hospodárení kapitoly

Návrh záverečného účtu rozpočtovej kapitoly Slovenská informačná služba za rok 2008 predložený do Osobitného kontrolného výboru NR SR na kontrolu činnosti  SIS obsahuje utajované skutočnosti klasifikované v stupni utajenia Dôverné. Návrh záverečného  účtu predkladaný vláde Slovenskej republiky a Ministerstvu financií Slovenskej republiky neobsahuje v zmysle Smernice MF SR na vypracovanie záverečných účtov kapitol štátneho rozpočtu utajované skutočnosti.

1.1. Súhrnná charakteristika kapitoly a jej hospodárenia v hodnotenom          
       rozpočtovom roku
	
1.1.1.	Charakteristika činnosti kapitoly   
           	
	Návrh rozpočtu rozpočtovej kapitoly Slovenská informačná služba na roky 2008 až 2010 bol vypracovaný v  zmysle  rokovania   vlády    Slovenskej republiky  zo   dňa  9. mája 2007, na ktorom svojím uznesením č. 414/2007 schválila „Návrh  východísk rozpočtu verejnej správy na roky 2008 až 2010“. 
	
	Návrh rozpočtu spolu s návrhom priorít na roky 2008 až 2010 bol vypracovaný v súlade s Príručkou na zostavenie návrhu rozpočtu verejnej správy. Pre kapitolu Slovenská informačná služba boli schválené príjmové a výdavkové limity, ktoré boli oznámené listami Ministerstva financií Slovenskej republiky č. MF/17132/2007-43 z 11. 05. 2007 a č. MF-D-39/2007 z 31. 05. 2007. 

	V zmysle bodu B.6. uznesenia vlády SR č. 414/2007 a v súlade s Príručkou na zostavenie návrhu rozpočtu verejnej správy na roky 2008 až 2010 rozpočtová kapitola Slovenská informačná služba predložila spolu s návrhom rozpočtu na roky 2008 až 2010 i Návrh prioritných výdavkových titulov na rok 2008 v poradí podľa dôležitosti priorít s kvantifikovaním zdrojového krytia, uvedenia cieľa s podrobným komentárom vrátane očakávaného prínosu na zvýšenie kvality služieb.

	Predkladané prioritné výdavkové tituly vychádzali výhradne z priorít Programového vyhlásenia vlády Slovenskej republiky z augusta 2006 v celkovom objeme 303 mil. Sk na rozpočtový rok 2008. Projekty boli rozpracované i na ďalšie rozpočtové roky 2009 a 2010. V procese prípravy a schvaľovania rozpočtu Ministerstvo financií SR akceptovalo  dva prioritné výdavkové tituly, ktoré boli následne zapracované do návrhu rozpočtu verejnej správy v celkovom objeme 154 mil. Sk.  

	Počas schvaľovacieho konania vlády došlo k prijatiu pozmeňujúceho návrhu k návrhu rozpočtu verejnej správy, v zmysle ktorého bol kapitole Slovenská informačná služba znížený limit výdavkov oproti pôvodnému návrhu o 190 953 tis. Sk na úroveň schválených záväzných ukazovateľov začiatku rozpočtového roka 2007. 

Následne bol vládny návrh zákona o štátnom rozpočte na rok 2008 prerokovaný v orgánoch Národnej rady SR a schválený dňa 4. decembra 2007 zákonom č. 608/2007 Z. z.. Nadväzne na bod C.2. uznesenia vlády SR č. 867 zo dňa 11. októbra 2007 k návrhu rozpočtu verejnej správy na roky 2008 až 2010 boli Ministerstvom financií SR, listom č. MF030247/2007-441 zo dňa 7. januára 2008, oznámené záväzné ukazovatele štátneho rozpočtu na rok 2008 pre kapitolu SIS nasledovne: 

Text											  v tis. Sk

I.  PRÍIJMY KAPITOLY								       
    A. Záväzný ukazovateľ								       4 500
    B. Prostriedky z rozpočtu EÚ								   0

II. VÝDAVKY KAPITOLY CELKOM (A+B)					1 192 856

    A. Výdavky bez prostriedkov z rozpočtu EU					1 192 856
z toho:
    A.1. prostriedky na spolufinancovanie						               0

    A.3. kapitálové výdavky bez prostriedkov na spolufinancovanie		       	      20 000

   B. Prostriedky z rozpočtu EÚ								   0
        Kapitola SIS nemá žiadne schválené prostriedky z EÚ

   C. Výdavky na spolufinancovanie ŠR						   0
        Kapitola SIS nemala v rozpočte schválené žiadne výdavky na spolufinancovanie s inými kapitolami štátneho rozpočtu
   
   D. Účelové prostriedky								1 192 856
        Všetky rozpísané výdavky kapitoly na  plnenie úloh vyplývajúcich 
zo schváleného programu

   E. Rozpočet kapitoly podľa programov	
        Kapitola SIS mala schválený jeden program na všetky rozpísané prostriedky: 
      
        06T  INFORMAČNÁ ČINNOSŤ  						1 192 856
Kód programu	     Názov programu						v tis. Sk

06T01 - Spravodajská činnosť
06T02 - Bezpečnostné previerky
06T03 - Riadenie, podpora, kontrola
06T0301 - Rozvoj technologickej infraštruktúry (RTI)
06T0302 - Podporné činnosti
(Rozpočet na podprogramy, projekty a prvky nie je záväzným ukazovateľom.)
    
   Zámer programu: kvalitné, úplné a včasné informácie o činnostiach ohrozujúcich politické a ekonomické ciele SR. Plnenie úloh strategického zamerania SIS v informačnej oblasti.

      Cieľ programu: splniť 100% plánovaných úloh v oblasti získavania, spracovania informácií zameraných najmä na organizovaný zločin, medzinárodný terorizmus a aktivity cudzích spravodajských služieb.

 F. Systemizácia

Z dôvodu utajovania počtov príslušníkov informačnej služby bol listom č. MF-D-5/2008 zo dňa 9. 1. 2008 zaslaný Dodatok k rozpisu záväzných ukazovateľov štátneho rozpočtu na rok 2008 a systemizácia príslušníkov v kapitole Slovenská informačná služba, z ktorého vyplýva krátenie počtu občianskych zamestnancov o 7 osôb.	

Merateľné ukazovatele schválených zámerov a cieľov v programe Informačná činnosť boli po schválení MF SR stanovené v percentách. Hodnotenie programovej štruktúry bolo predkladané podľa pokynov MF SR dvakrát ročne na základe skutočného čerpania výdavkov. 

Podrobné členenie programu Informačná činnosť na jednotlivé podprogramy, projekty a prvky, bolo pre potreby vnútorného sledovania rozpočtu rozpísané v zmysle ekonomickej klasifikácie do úrovne stanovenej zákonom o ŠR. Rozpis programu Informačná činnosť je uvedený v nasledujúcom tabuľkovom prehľade:

	Schválené limity v rovnakom objeme ako rozpis záväzných ukazovateľov začiatkom rozpočtového roka 2007 však reálne predstavovalo nižšiu možnosť čerpania  výdavkov z dôvodu prijatia viacerých zákonov, ktoré zmenili vnútornú štruktúru výdavkov kapitoly SIS ešte v roku 2007 a zvýšili potrebu výdavkov kapitoly najmä v oblasti obligatórnych mzdových výdavkov a odvodov do poisťovní. Príslušníkom a zamestnancom informačnej služby boli k 1. júlu 2007 valorizované funkčné platy a platové tarify, ktoré zvýšili objem mzdových výdavkov a zároveň i príslušných odvodov do poisťovní. Rovnakým spôsobom valorizáciou mzdových prostriedkov od 1. januára  bol v uvedenej oblasti zvýšený i rozpočet na rok 2008. Na celkový objem výdavkov malo vplyv i prijatie novely zákona o sociálnom zabezpečení príslušníkov zvýšením percenta odvodov poistného na sociálne zabezpečenie. Pri krátení rozpočtu na úroveň  začiatku roka 2007 to znamenalo reálny pokles vecných výdavkov v rozpočte roka 2008.

	Nakoľko osobné výdavky tvoria viac ako 70% rozpočtu kapitoly, malo ich zvýšenie výrazný vplyv na vnútornú štruktúru ostatných výdavkov. Rozpis mzdových výdavkov a príslušných odvodov do poisťovní bol rozpísaný na 100 % do úrovne schváleného limitu. 

	V oblasti výdavkov bežnej spotreby bolo v súčasnom rozpočte možné zabezpečiť prevádzkyschopnosť služby a rozpísať rozpočet na podpoložky 630 len na časť výdavkov. V rozpise rozpočtu neboli zabezpečené napr. energie pre zimné obdobie, úhrada servisných zmlúv na informačné technológie v poslednom štvrťroku, stavebná údržba, výzbrojný materiál, povinné zmluvné poistenie motorových vozidiel hradené koncom roka 2008, spotreba PHM a údržba vozidiel, poplatky telekomunikáciám, alebo spotrebný materiál pre informačné technológie. Nedostatok finančných prostriedkov reálne ohrozoval činnosti vyplývajúce zo schváleného programu Informačná činnosť.  

	Nedostatok  finančných prostriedkov sa prejavil i v rozpise kapitálových výdavkov, keď nezabezpečením informačných technológií nie je možné plniť  pôvodne schválený program kapitoly. V kapitálových výdavkoch bol vykonaný len nevyhnutný rozpis v podprograme 06T02 – Ochrana utajovaných skutočností na šifrovaciu techniku v zmysle zmien v certifikácii prístrojov a SW informačných technológií.

	Z uvedených dôvodov riaditeľ SIS požiadal ministra financií SR (list č. p. 83/52-3-2/2008 zo dňa 11. 1. 2008) o prehodnotenie záväzných ukazovateľov schválených pre rok 2008 a  zvýšenie rozpočtu kapitoly Slovenská informačná služba v oblasti výdavkov bežnej spotreby o 75 953 tis. Sk a v oblasti kapitálových výdavkov  o 115 000 tis. Sk, t. j. o 190 953 tis. Sk na pôvodne plánovaný objem rozpočtu. Ministerstvo financií potvrdilo požiadavku informačnej služby a oznámilo (list č. MF/9818/2008-441 zo dňa 30. 1. 2008), že požiadavku registruje a bude analyzovať možnosti jej rozpočtového krytia.  

Listom č. p. 83/52-137-10/2008 zo dňa 6. 3. 2008, po vzájomných rokovaniach SIS a MFSR, zaslala informačná služba doplnok k žiadosti o zvýšenie záväzných ukazovateľov rozpočtu o časť požadovanej sumy ešte v prvom štvrťroku 2008 najmä pre oblasť kapitálových výdavkov o 50 mil. Sk a bežných výdavkov o 10 mil. Sk z dôvodu včasného zabezpečenia výberových konaní pre techniku a informačné technológie.

Vzhľadom na problémy v oblasti prevádzkyschopnosti služby a na skutočnosť, že schválené prostriedky nepostačovali na celoročnú prevádzku nebolo možné plniť pôvodne schválený program kapitoly. Po vyhodnotení priebežného čerpania rozpočtu k polroku informačná služba požiadala listom č. p. 83/52-3/2008 o povolenie prekročiť výdavky v objeme 90 000 tis. Sk. Žiadosti bolo vyhovené realizáciou rozpočtového opatrenia MF SR č. 2.

Slovenská informačná služba koncom roka požiadala o viazanie kapitálových výdavkov v zmysle § 8 ods. 6 zákona č. 523/2004 Z. z. o rozpočtových pravidlách v objeme 5 369 tis. Sk, ktoré služba použije v nasledujúcom roku 2009.
Len po doplnení rozpočtu o plánované výdavky bolo možné splniť úlohy programu Informačná činnosť, ktorý vychádza z princípov a hodnôt Programového vyhlásenia vlády Slovenskej republiky. 

1.1.2.	Zhodnotenie plnenia záväzných ukazovateľov rozpočtu kapitoly 

Záväzné ukazovatele stanovené zákonom o štátnom rozpočte na rok 2008 boli po vykonaní rozpočtových opatrení schválených Ministerstvom financií SR splnené. Príjmy kapitoly boli po úprave rozpočtu plnené na 115 %. Výdavky kapitoly spolu bez prostriedkov z rozpočtu EU boli po úprave čerpané na  100 %. 

	Čerpanie výdavkov celkom v zmysle záväzných ukazovateľov rozpočtu  2008 je uvedené v nasledujúcom tabuľkovom prehľade: 

Z tabuľkového prehľadu je zrejmé, že výdavky za kapitolu celkom boli čerpané na 100 % z celoročne rozpísaného rozpočtu na rok 2008 po vykonaných rozpočtových opatreniach. 
Všetky záväzné ukazovatele rozpočtu určené rozpisom záväzných ukazovateľov stanovených zákonom o štátnom rozpočte na rok 2008 boli splnené. 

1.1.3. Rozpočtové opatrenia kapitoly SIS v roku 2008

Rozpočtové opatrenie MF SR č. 1

- povolené prekročenie limitu výdavkov
Ministerstvo financií Slovenskej republiky oznámilo listom č. MF/12992/2008-441 zo dňa 14. 03. 2008 v zmysle ustanovenia § 15 a § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov povolenie prekročenia limitu výdavkov – rozpočtové opatrenie nasledovne:
text							v tis. Sk
II. Výdavky kapitoly celkom			50 000
     A.3 kapitálové výdavky (700)			50 000.

Povolené prekročenie limitu výdavkov bolo vykonané na základe požiadavky kapitoly SIS na zabezpečenie potrebnej techniky a informačných technológií.

Rozpočtové opatrenie MF SR č. 2

- povolené prekročenie limitu výdavkov
Ministerstvo financií Slovenskej republiky oznámilo listom č. MF/21858/2008-441 zo dňa 04. 08. 2008 v súlade s ustanovením § 2 zákona č. 608/2007 Z . z. o štátnom rozpočte a v zmysle ustanovenia § 15 a § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov povolenie prekročenia limitu výdavkov – rozpočtové opatrenie nasledovne:

text							v tis. Sk
II. Výdavky kapitoly celkom			90 000
     A.3 kapitálové výdavky (700)			15 000.

Povolené prekročenie limitu výdavkov bolo vykonané na základe požiadavky kapitoly SIS z dôvodu nedostatku finančných prostriedkov.

Rozpočtové opatrenie MF SR č. 3 
(podľa § 8 ods. 6 zákona o rozpočtových pravidlách)

-	viazanie rozpočtových prostriedkov
Ministerstvo financií Slovenskej republiky oznámilo listom č. MF/30078/2008-441 zo dňa 01. 12. 2008 v zmysle ustanovenia § 8 ods. 6 a § 18 ods. 2 písm. e zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov viazanie  limitu výdavkov – rozpočtové opatrenie nasledovne:

text							v tis. Sk
II. Výdavky kapitoly celkom			5 369
     A.3 kapitálové výdavky (700)			5 369.

Povolené prekročenie limitu výdavkov bolo vykonané na základe požiadavky kapitoly SIS s tým, že kapitola použije rozpočtové prostriedky v nasledujúcom roku 2009.

Slovenská informačná služba v roku 2008 v právomoci správcu kapitoly vykonala 41 vnútorných rozpočtových opatrení. 

1.2.  Príjmy kapitoly 

Limit príjmov SIS bol stanovený v objeme 4 500 tis. Sk. Čerpanie príjmov bolo vo výške 5 182 tis. Sk, t. j. 115 %. Príjmy kapitoly Slovenská informačná služba majú nedaňový charakter. 

1.2.1.  Príjmy kapitoly podľa ekonomickej klasifikácie

Plnenie príjmov z poplatkov za služby (za ubytovanie príslušníkov v ubytovni), z nepriemyselného a náhodného predaja, z dobropisov, škôd (spôsobených príslušníkmi informačnej služby na majetku z predchádzajúcich rokov), vrátenie neoprávneného účtovania platieb za energie v roku 2007, z iných náhodných príjmov vyplývajúcich z poistného plnenia a z nevyčerpaných zostatkov výdavkov roku 2007 z účtu cudzích prostriedkov. 
Prekročenie naplnenia príjmovej časti rozpočtu vzniklo najmä z dôvodu poistného plnenia za škody na dopravnej technike spôsobenej cudzím zavinením z predchádzajúcich rokov.  

Čerpanie príjmov  k 31. 12. 2008 je uvedené v nasledujúcej tabuľke:
	
Príjmy (200)	
Pod-
položka	Ukazovateľ	Rozpis  
v tis. Sk	Čerpanie k 31. 12. 2008	
200	Nedaňové príjmy	4 500	5 182	
z toho:	
223 	Poplatky a platby z nepriemyselného náhodného predaja a služieb	2 500	2 351	
v tom:	
223001	Za predaj výrobkov, tovarov a služieb 	2 500	2 351	
292	Ostatné príjmy	2 000	2 831	
v tom:	
292027	Iné	2 000	2 831	

1.2.2. Prostriedky  prijaté  z  rozpočtu   Európskej  únie  a  iné  prostriedky  zo  
          zahraničia poskytnuté Slovenskej republike na základe medzinárodných 
          zmlúv uzavretých  medzi Slovenskou republikou a inými štátmi
	
Rozpočtová kapitola Slovenská informačná služba nedisponuje so žiadnymi výdavkami z rozpočtu Európskej únie ani inými prostriedkami poskytnutými zo  zahraničia. 

2.1.	Výdavky kapitoly

Limit celkových výdavkov bol schválený v objeme 1 192 856 tis. Sk a upravený rozpočtovým opatrením na objem 1 327 487 tis. Sk.  Celkové čerpanie výdavkov kapitoly k 31. 12. 2008 bolo vo výške 1 327 478 tis. Sk. Počas celého rozpočtového roka kapitola zabezpečovala proporcionálne čerpanie pridelených rozpočtových prostriedkov.

1.3.1. Výdavky kapitoly podľa ekonomickej klasifikácie

	Rozdelenie výdavkov z pohľadu vecných (t. j. prevádzkových, ktoré zahŕňajú kategórie 630-tovary a služby a 710-obstarávanie kapitálových aktív) a osobných (zahŕňajúce kategórie 610 – mzdy, platy, 620– poistné a 640 – bežné transfery jednotlivcom) výdavkov po vykonaní rozpočtových opatrení je nasledovné: 407 389 tis. Sk vecných výdavkov a 920 098 tis. Sk osobných výdavkov. Pomer výdavkov kapitoly predstavoval 31% : 69 % v neprospech vecných výdavkov. 
	
Bežné výdavky (600)

	Čerpanie bežných výdavkov rozpočtu rozpočtovej kapitoly Slovenská informačná služba (pôvodne schválených v objeme 1 172 856 tis. Sk) bolo vo výške 1 247 856 tis. Sk. 

Tovary a služby (630)

	Výdavky v kategórii 630 – tovary a služby boli k 31. 12. 2008 čerpané v  objeme 327 758 tis. Sk, t. j. na 100 %.  Iba realizáciou rozpočtového opatrenia v kategórii bolo eliminované riziko nedostatku bežných obligatórnych výdavkov na prevádzkovú činnosť služby koncom roka 2008.
 
Tabuľkový prehľad rozpisu a čerpania kategórie 630 – tovary a služby na jednotlivé položky:

	
	Čerpanie výdavkov v kategórii 630 – tovary a služby v sledovanom období v porovnaní s rovnakým obdobím roku 2007 vzrástlo z dôvodu rastu cien spotrebného tovaru najmä u špeciálnej techniky a zároveň aj rastom počtu využívaných technických prostriedkov. Pôvodne schválený rozpočet bol do úrovne uvedenej kategórie rozpísaný len na 30% až do vykonania rozpočtového opatrenia.

	Čerpanie položky 631 cestovné – na položke boli realizované výdavky na domáce služobné cesty (ubytovanie, stravovanie a cestovné a ostatné náhrady príslušníkov pri preradení, preložení). Nárast výdavkov vyplynul najmä zo zvýšenia stravného v roku 2008. 

	Vyššie čerpanie  položky 632 – energie bolo realizované v súvislosti so zvýšenou cenou za dodávky energií. Zvýšenie spotreby energií súvisí i s väčším počtom používaných prevádzkových objektov a tým i rozširovaním informačných technológií.

	Čerpanie na položke 634 – dopravné bolo v porovnaní s rokom 2007 na rovnakej úrovni z dôvodu zníženia cien pohonných hmôt v druhom polroku.  Čiastočná výmena dopravnej techniky z predchádzajúceho  rozpočtového obdobia znížila výdavky na opravy a údržbu, napriek uvedenému  výdavky na opravy, predstavovali najväčšiu časť výdavkov položky.	 

	Na položke 635 – rutinná a štandardná údržba  tvorili základ čerpania úhrady faktúr servisných zmlúv na informačné technológie, opravy a údržby výpočtovej techniky, špeciálnych strojov a zariadení monitorovacej, šifrovej, zabezpečovacej a telekomunikačnej techniky. Príchodom nových operátorov a novej technológie na trh rastie aj požiadavka na nové servisné zmluvy na zabezpečenie bezporuchovej prevádzky informačných technológií. Nedostatok finančných prostriedkov sa prejavuje najmä v časti stavebná údržba, kde boli vynakladané prostriedky len na havarijné stavy objektov.  

 	Položka 636 – nájomné obsahuje výdavky za prenájom priestorov na využitie technických prostriedkov. Zvýšené čerpanie v roku 2008 bolo z dôvodu prenájmu telekomunikačných trás pre monitorovaciu techniku.  

	Na položke 637 –  služby, sú rozpísané aj výdavky na služby, ktoré informačná služba nemôže sama realizovať. Povinné zníženie početných stavov občianskych zamestnancov a väčšie množstvo prevádzkovaných objektov spôsobilo vyššie potreby platieb za služby formou outsourcingu. Významnú časť položky tvoria osobitné finančné prostriedky používané v operatívnom prostredí, kde bolo čerpanie vyššie aj z dôvodu zabezpečovania organizácie medzinárodnej konferencie spriatelených spravodajských služieb. Hradené boli i neplánované poplatky za neplnenie povinného podielu zamestnávania občanov so zdravotným postihnutím.  Z položky sa hradili aj všeobecné služby a špeciálne služby a najmä príspevok na odievanie pre príslušníkov služby, stravné  a príspevok do sociálneho fondu.
Kapitálové výdavky (700)

	V hlavnej kategórii  700 - Kapitálové výdavky boli vykonané 2 rozpočtové opatrenia z dôvodu nedostatku kapitálových aktív potrebných pre plnenie zákonom stanovených úloh, ktoré upravili pôvodne schválený limit výdavkov na sumu 79 631 tis. Sk. Čerpanie kapitálových výdavkov bolo v sledovanom období k 31. 12. 2008 v objeme 79 622 tis. Sk v programe 06T Informačná činnosť, t. j. 99,99 % z rozpísaných výdavkov.

Obstarávanie kapitálových aktív (710) 
Slovenská informačná služba rozpočtuje kapitálové výdavky len v kategórii 710 – Obstarávanie kapitálových aktív.
Ministerstvu financií SR sú predkladane kapitálové výdavky do verejného rozpočtu podľa akcií Registra investícií Ministerstva financií SR (ďalej RIMF) podľa podprogramov programu Informačná činnosť v agregovanej forme. 
	
Aktualizácia údajov v RIMF : 		( v tis. Sk)

Názov	 akcie			Rozpis	úprava 	po R.O.	čerpanie     
1. OZP 1                                 0		  10 570          10 570           10 570                                                    
2. OZP 2			17 000	 -12 218	    4 782	    4  782
3. RTI			               0                 31 987          31 987           31 987                     
4. OZP 3	                       3 000            29 292          32 292            32 283                                 
spolu KV	                     20 000            59 631          79 631 	   79 622	       

1.3.2. Výdavky kapitoly podľa funkčnej klasifikácie

	Na členenie výdavkov Slovenská informačná služba používa len jednu číselnú funkčnú klasifikáciu 03.6.0.5. pre celý objem schválených finančných prostriedkov.

	V pôsobnosti kapitoly Slovenská informačná služba nie sú zriadené žiadne príspevkové organizácie.

1.3.3. Vyhodnotenie plnenia programovej štruktúry kapitoly

	Rozpočtová kapitola Slovenská informačná služba v roku 2008 rozpočtovala výdavky programovo alokované v jednom programe Informačná činnosť v celkovom objeme 1 327 487 tis. Sk. Programová štruktúra bola totožná ako v predchádzajúcom roku, zahŕňala tri podprogramy a dva prvky, v ktorých sú rozpočtované výdavky v zmysle hlavných úloh informačnej služby v súlade s programovým vyhlásením  vlády SR. Z časového hľadiska je program časovo neohraničený. 

	Zámerom programu 06T Informačná činnosť bolo zabezpečenie kvalitných, úplných a včasných informácií a plnenie úloh strategického zamerania. Cieľom bolo splniť plánované úlohy v oblasti získavania, spracovania informácií zameraných najmä na organizovaný zločin, medzinárodný terorizmus a aktivity cudzích spravodajských služieb. Úlohy boli splnené na 100%.  V rámci programu boli obstarávané výdavky v objeme 1 327 478 tis. Sk  

Cieľom podprogramu 06T01 Spravodajská činnosť  bolo plniť úlohy pri získavaní, sústreďovaní a spracovaní informácií o činnostiach ohrozujúcich ústavné zriadenie, územnú celistvosť a zvrchovanosť SR. Úlohy stanovené cieľom boli splnené, ich realizácia predstavovala obstaranie operatívnej a spravodajskej techniky, výdavky najmä na ľudské zdroje, t. j. služobné príjmy a príslušné odvody do poisťovní vo výške 739 521 tis. Sk.

	Cieľ podprogramu 06T02 Ochrana utajovaných skutočností - Bezpečnostné previerky – kvalitné a rýchle vykonanie previerok personálnej a priemyselnej bezpečnosti fyzických a právnických osôb navrhovaných na styk s utajovanými skutočnosťami, ich bezpečné spracovávanie a uchovávanie bol splnený na 100%. Realizovalo sa zabezpečenie ochrany utajovaných skutočností najmä na stavebné úpravy miestností, zabezpečovaciu techniku a nákup certifikovaných trezorov,  vo finančnom vyjadrení v objeme 11 014 tis. Sk.

	Zámerom podprogramu 06T03 Riadenie, podpora, kontrola  bolo skvalitniť činnosť podporných útvarov na zabezpečenie činnosti spravodajských útvarov a cieľom plniť úlohy pri zabezpečovaní činnosti informačnej služby v oblasti materiálno-technického zabezpečenia, správy zvereného majetku štátu, ochrany objektov a riadnej činnosti vnútorných kontrolných orgánov. Úlohy boli plnené priebežne.

V prvku 06T0301 Rozvoj technologickej infraštruktúry bol cieľ modernizácie informačných technológií kompatibilných so spolupracujúcimi partnermi spriatelených spravodajských služieb realizovaný až po pridelení finančných prostriedkov rozpočtovým opatrením z dôvodu neschválenia finančných prostriedkov v rozpočte kapitoly na rozpočtový rok 2008, boli zaobstarané výdavky na monitorovaciu, spojovaciu, šifrovú technológiu, nákup softvéru a potrebných licencií v informačných technológiách v objeme 31 987 tis. Sk.   
Projekt 06T0302 Podporné činnosti mal  cieľ vykonávať vnútornú kontrolu hospodárenia so zvereným majetkom štátu pri ochrane utajovaných skutočností, pri prevencii odhaľovania protiprávneho konania príslušníkov a zamestnancov a zvýšenie jazykovej a odbornej vzdelanosti príslušníkov. Uvedené ciele boli splnené. V rámci projektu boli obstarávané výdavky na obnovu dopravnej techniky, nákup prevádzkových zariadení, kancelárskej techniky a výzbrojnej techniky v objeme 544 956 tis. Sk.

1.3.4.	Výdavky kapitoly

	Rozpočtová kapitola Slovenská informačná služba nehospodárila  v rozpočtovom roku 2008 s prostriedkami na spoločné programy Slovenskej republiky a Európskej únie. 
	
1.6. Zhodnotenie zamestnanosti

	Systemizácia a limity zamestnancov v členení na príslušníkov a občianskych zamestnancov vo verejnej službe boli v roku 2008 dodržané.